b'\n_START_ARTICLE_\nNeal Stephenson\n_START_SECTION_\nBiografisk\n_START_PARAGRAPH_\nF\xc3\xb8dt i Fort Meade, Maryland, Stephenson kom fra en familie av ingeni\xc3\xb8rer og vitenskapsfolk som han kaller "propeller heads." Faren er professor i elektronikk og faren hans var professor i fysikk; moren arbeidet i et biokjemisk laboratorium, og faren hennes var professor i biokjemi. Stephensons familie flyttet til Champaign-Urbana, Illinois i 1960 og senere til Ames, Iowa i 1966 hvor han tok artium fra Ames High School i 1977. Stephenson studerte ved Boston University. Han studerte f\xc3\xb8rst fysikk, men skiftet over til geografi etter at han oppdaget at dette ville gi ham mere adgang til universitetets datasystemer. I 1981 fikk han B.A. i Geografi med mellomfag i fysikk. Den f\xc3\xb8rste romanen hans, The Big U, ble utgitt i 1984. The Big U fikk lite oppmerksomhet og var ute av trykk f\xc3\xb8r den ble utgitt igjen i 2001. Fra 1984 har Stephenson bodd i nordvestlige USA, og bor for tiden i Seattle med sin familie.'